মার্কিন বাহিনী থেকে ইরাকি সেনাদের ১০০০ মিটার দূরে থাকতে আহ্বান
সামরিক ঘাঁটিতে মার্কিন বাহিনীর কাছ থেকে ইরাকি সেনাদের দূরত্ব বজায় রাখতে আহ্বান জানিয়েছে সামরিক নেটওয়ার্ক হাশেদ আল-শাবির শাখা কাতায়েব হিজবুল্লাহ।







গোষ্ঠীটি জানায়, আমরা দেশের নিরাপত্তা বাহিনীর কাছে আহ্বান জানাই, রোববার বিকাল ৫টা থেকে মার্কিন ঘাঁটি থেকে ইরাকি সেনাবাহিনীকে অন্তত এক হাজার মিটার দূরে থাকতে হবে।




শনিবার মার্কিন দূতাবাসের কাছেই রকেট হামলার পর শিয়াপন্থী কাতায়েব হিজবুল্লাহর কাছ থেকে এই বিবৃতি এসেছে। এ ঘটনায় কড়া প্রতিক্রিয়া জানিয়েছেন মার্কিন পররাষ্ট্রমন্ত্রী মাইক পম্পেও।
এক টুইটবার্তায় পম্পেও বলেন, বাগদাদে মার্কিন দূতাবাস ও আমেরিকানরা কাজ করেন এমন সব স্থানের সুরক্ষা না দিয়ে দায়িত্ব পালন থেকে বিরত থাকতে ইরাকি বাহিনীর প্রতি আহ্বান জানিয়েছে খুনি গুন্ডারা।
তিনি বলেন, ইরাকি দেশপ্রেমিকদের জীবন ঝুঁকিতে পড়ে দেশটির সরকারকে সেটাই করতে বলেছে ইরানি সরকার। ইরানি প্রভাব থেকে ইরাকি লোকজন বেরিয়ে আসতে চাচ্ছেন। সম্প্রতি তারা ইরানি কনস্যুলেটে আগুন ধরিয়ে দিয়েছেন।
কাতায়েব হিজবুল্লাহর বেঁধে দেয়া সময়সীমার সঙ্গে ইরাকের পার্লামেন্টের অধিবেশন শুরু হওয়ার সময়ের কাকতালীয়ভাবে মিলে গেছে। রোববারে পার্লামেন্টে ইরাক থেকে মার্কিন বাহিনীকে বের করে দেয়ার পক্ষে ভোট দেবে হাশেদ নেটওয়ার্ক।

সামরিক ঘাঁটিতে মার্কিন বাহিনীর কাছ থেকে ইরাকি সেনাদের দূরত্ব বজায় রাখতে আহ্বান জানিয়েছে সামরিক নেটওয়ার্ক হাশেদ আল-শাবির শাখা কাতায়েব হিজবুল্লাহ।